قوزئی کوره‌لی بیر عسگر، عسگردن تمیزلنیلمیش بؤلگه‌دن (DMZ) کئچه‌رک گونئی کوره‌یه قاچیب.
بو ایل گونئی کوره‌یه قاچان 4-جی عسگر اولان آدام، سورغو-سوال اولونماق اوچون نظارته آلینیب.
گونئی کوره اوردوسون‌دان وئریلن معلوماتا گؤره یئرلی واختلا سحر 08.00 جیواریندا مرزی پیاده کئچن عسگر، کونترول نقطه‌سی‌نین یئرلشدیگی دومان‌لی منطقه‌ده گؤرولوب.
قاچان عسگری آرایان قوزئی کوره اوردوسو محافیظچی‌لری‌نین مرزه یاخینلاشماسی ایله گونئی کوره اویاری آچیب.
مرزی کئچن عسگر، بو ایل عرضینده قوزئی‌دن گونئی کوره‌یه قاچان 4-جی عسگر اولدو.
گونئی کوره‌نین میلی آژانسی KBS-نین بیلدیردیگینه گؤره، بو صاباح قاچان عسگر مرزین قانقوون ویلایتین‌دن کئچیب و سورغو-سوال اولونماق اوچون ساخلانیلیب.
قوزئی ایله جنوب آراسیندا عسگردن تمیزلنیلمیش منطقه، دونیانین ان چوخ قورونان مرز منطقه‌لریندن‌ بیری.
مرز بویو سیم هؤرگولر، کامرا‌لارلا، الکتریک‌لی تل‌لر و مین‌لرله دؤشه‌لی.
گونئی کوره بو گون وئردیگی باشقا بیر آچیقلامادا دا، ایکی قوزئی کوره‌لی بالیقچی‌نین گمی‌لری گونئی سو مرزلرینه کئچیب قاچدیغینی بیلدیریب.
فوزئی‌دن هر ایل اورتا حسابلا مین نفر جنوبا قاچیر، آنجاق چوخ آز بیر عسگردن تمیزلنیلمیش بؤلگه‌دن کئچمه‌یه چالیشیر.
قوزئی‌دن قاچان‌لارین چوخو گونئی کوره‌یه چین اوزرین‌دن کئچیر.
سئول حکومتینه گؤره 1953دن بو یانا 30 مین‌دن آرتیق قوزئی کوره وطنداشی جنوبا قاچدی.
